**Ričards Daniels Vanags** (dzimis 2002. gada 29. decembrī) ir latviešu basketbolists, spēlē spēka uzbrucēja un vieglā uzbrucēja pozīcijā. 2023. gadā pārstāv Latvijas—Igaunijas Basketbola līgas un Latvijas Basketbola līgas (LBL) klubu "Rīgas Zeļļi". Iepriekš spēlējis arī citos Latvijas un Igaunijas klubos.

Ričarda Daniela Vanaga tēvs Ainārs Vanags ir bijušais volejbolists un uzņēmējs, divkārtējs PSRS čempionāta bronzas medaļas ieguvējs Rīgas "Radiotehniķis" (RRR) sastāvā (1989—1991), trīskārtējs Latvijas čempions pludmales volejbolā (1991—1993).

Karjera
-------

Jaunatnes vecumā Ričards Vanags trenējies Alfrēda Kraukļa VEF sporta skolas sistēmā pie treneriem Kaspara Strapcāna, Marko Zarkoviča un Viktora Antiča, pārstāvējis VEF komandu LJBL.

Pieaugušo basketbola karjeras sākumā spēlējis BK Jēkabpils, pēc tam BK Valka/Valga un Raplas "Avis Utilitas", bet 2022. gada vasarā pievienojās citam Latvijas—Igaunijas Basketbola līgas klubam BK Liepāja, kļūstot par vienu no komandas līderiem ar vidēji 13,5 punktiem sezonā, kurā ar komandu sasniedza Latvijas kausa finālu un izcīnīja Latvijas Basketbola līgas bronzas medaļas.

2023. gada 28. jūnijā R. Vanags kļuva par pirmo Latvijas basketbolistu, kas izvēlēts Nacionālās basketbola asociācijas G Līgas pirmajā starptautiskajā draftā, kur tiesības uz latviešu spēlētāju nākamajām divām sezonām ieguva Riograndes "Valley Vipers", ar Hjūstonas "Rockets" saistītā komanda.

Pēc atbrīvošanas no G Līgas komandas viņš novembra beigās pievienojās Latvijas—Igaunijas Basketbola līgas jaunākajam klubam "Rīgas Zeļļi".

### Latvijas izlase

Ričards Daniels Vanags ir spēlējis visu vecumu Latvijas jaunatnes izlasēs. Ar U-19 izlasi piedalījās 2021. gada Pasaules čempionātā, kas notika Latvijā. Komanda turnīrā ieņēma 11. vietu un R. Vanags bija komandas rezultatīvākais spēlētājs, gūstot vidēji 11,1 punktu spēlē. Ar Latvijas U-20 izlasi piedalījās 2022. gada Eiropas čempionātā, bija komandas rezultatīvākais spēlētājs ar vidēji 13,8 punktiem spēlē. 2023. gadā iekļauts Latvijas pieaugušo izlases sešpadsmit kandidātu sarakstā, piedalījies treniņos, gatavojoties izlašu spēlēm Pasaules kausa atlasei. 2023. gada 19. jūnijā R. Vanags debitēja Latvijas izlases paplašinātajā sastāvā ("Latvijas Misija 2025"), gūstot 14 punktus un izcīnot 9 atlekušās bumbas Helsinkos pārbaudes spēlē pret Somijas jauno talantu komandu "Susijengi Rising Stars".

Atsauces
--------

1. ↑  «Ričards Daniels VANAGS». *Ainārs VANAGS* (angļu). Skatīts: 2023-02-10.
2. ↑  «Ainārs VANAGS». *Ainārs VANAGS* (angļu). Skatīts: 2023-02-10.
3. ↑  «Radiotechnik Riga » rosters :». *Volleybox* (angļu). Skatīts: 2023-03-16.
4. ↑  «Coaches». *Ainārs VANAGS* (angļu). Skatīts: 2023-03-14.
5. ↑  Proballers. «Ricards Vanags, Basketball Player». *Proballers* (angļu). Skatīts: 2023-02-10.
6. ↑  «Players - lk: 2». *www.estlatbl.com*. Skatīts: 2023-05-13.
7. ↑  Caballero.lv, basketlv. «Pafbet LBL finālsērijas: BK "Liepāja" pieliek bronzas punktu, svētdien plkst.17 ceturtā spēle Ventspilī (LTV7)». *LBL* (latviešu), 2023-05-13. Skatīts: 2023-05-14.
8. ↑  «NBA G League International Draft». *The NBA G League* (angļu). Skatīts: 2023-06-29.
9. ↑  «Latvia at the FIBA U19 Basketball World Cup 2021». *FIBA.basketball* (angļu). Skatīts: 2023-02-10.
10. ↑  «Ričards Daniels VANAGS». *Ainārs VANAGS* (angļu). Skatīts: 2023-02-10.
11. ↑  «Latvia at the FIBA U20 European Championship 2022, Division B». *FIBA.basketball* (angļu). Skatīts: 2023-05-13.
12. ↑  Caballero.lv, basketlv. «Vīriešu valstsvienība: sākusies gatavošanās PK’2023 kvalifikācijas pēdējām spēlēm». *LatvijaV* (latviešu), 2023-02-20. Skatīts: 2023-05-13.
13. ↑  Caballero.lv, basketlv. «Latvijas Misija'2025: ar Somiju pirmais rūdījums, otrdien 16:30 ar Igauniju». *LatvijaV* (latviešu), 2023-06-19. Skatīts: 2023-06-29.

Ārējās saites
-------------

  


|  |  |  |  |
| --- | --- | --- | --- |
| 

| * s
* d
* l
Latvijas U-19 basketbola izlase — 2021. gada Pasaules U-19 — 11. vieta |
| --- |
|  |
| 
* Briedis
* Denafs
* Feierbergs
* Helmanis
* Kļanskis
* Mačoha
* Parādnieks
* Skuja
* Slivackis
* Šulcs
* Vanags
* Viljamsons

* Galvenais treneris Nikolajs Mazurs
* Treneri: Bērziņš
* Butāns
* Švēde

 |

 |